માનવમિત્ર, ગુજરાત : આપણા દેશને આઝાદ થયે 70 વર્ષ થઇ ગયા છતા આજે પણ દલિતો પ્રત્યેનાં વિચારોમાં કોઇ ખાસ ફેરફાર જોવા મળી રહ્યો નથી. જેનો દાખલો અમદાવાદ જિલ્લાનાં દેત્રોજ તાલુકાનાં ગીતાપુર ગામનાં દલિતો બન્યા છે. આજે પણ તેમને ગામમાં ઘર, પાણી અને વીજળીથી વંચીત રાખવામાં આવી રહ્યા છે. આજે આઝાદીનાં 70 વર્ષ બાદ પણ દલિતોને ગીતાપુર ગામમાં ન રહેવા દેવા માટે એડી ચોટીનું જોર લગાવવામાં આવી રહ્યુ છે અને તંત્ર પણ જાણે કે ઉજડિયાતો માટે જ હોય તેમ વર્તન કરી રહ્યું છે.